Den Vest-Sjællandske Avis, 1834-02-15
Efter Kongen af Spaniens Død har jeg ikke taget i Betænkning at erkiende hans Datters Jnfantindens Succession, og jeg vil med den største Omhue observere de Begivenheders Gang, hvis fredelige Regulering er af den største Vigtighed, saavel for dette Land, som for Europas Rolighed i det Hele. Freden i Tyrkiet er, siden det tilveiebragte Forlig med Mehemed Ali, ikke bleven afbrudt, og vil, som jeg haaber, ikke blive truet af nogen nye Fare. Jeg vil bestræbe mig for at for at forebygge enhver Forandring i dette Riges Forhold til andre Magter, som kunde udsætte dets tilkommende Varighed og Uafhængighed for nogen Ulempe. Herrer af Underhuset! Jeg har befalet at forelægge Dem Overslaget til det næste Aars Udgifter; de ere udarbeidede med den største Sparsomhed og med saadanne Reductioner, som ikke kunne skade Statens Tieneste Jeg har den Tillid, at jeg kan forlade mig paa Deres oplyste Patriotisme og paa mit Folks villi Samtykke, til at bringe de Resourcer tilveie, som udkræves for at opretholde min Krones Ære og mine Landes Jnteresse. De Oplysninger, som ville blive Dem forelagte og Jndkomsternes Beløb i Sammenligning med Udgifterne, ville befindes at være i høi Grad tilfredsstillende. Mylords og Herrer! Jeg maae beklage at Jordeiernes og Jordbrugernes Kaar ere trykkende, uagtet Landets Tilstand, i andre Henseende, hvad dets Handel og Fabriker angaaer, aabne de glædeligste Udsigter til en successiv Forbedring. De Love, som bleve givne ved den sidste Session, for at iværksætte nogle velgiørende og hielpende Forholdsregler i Jrland, blive nu anvendte med Kraft, og videre Forbedringer kunne forventes af Resultaterne af en Committees Forhandlinger, som er nedsat for at undersøge andre vigtige Gienstande. Jeg anbefaler Dem snart at forhandle om en Beslutning med Hensyn til Tienderne i en Deel af de forenede Kongeriger, som kan hæve alle billige Aarsager til Klage, uden at krænke nogen Classes af mine Undersatter, nogen Jnstitutions i Kirken og Staten Rettigheder og Eiendomme. Den offentlige Rolighed er i det Hele bleven vedligeholdet og alle Provinsers Tilstand i Jrland har et langt gunstigere Udseende end i nogen Tidspunkt af det hengangne Aar. - Med en inderlig Beklagelse og en billig Fortørnelse har jeg bemærket at man vedbliver med at giøre Forsøg paa at ophidse Folket i dette Land, til at forlange Ophævelsen af den lovgivende Union. Jeg har erklæret det for at være min bestemte og uforanderlige Beslutning bestemt at opretholde denne Forbindelse af vor nationale Styrke og Sikkerhed, under det guddommelige Forsyns Velsignelse og ved alle de Midler, hvorover jeg kan disponere. Jeg tvivler ikke paa mit Parlaments og mit Folks ivrige og tilstrækkelige Medvirkning for at understøtte denne Beslutning. De Jntriger, som man har betient sig af for at tilveiebringe en Misnøie med Staten, og en giensindig Mistillid og Fiendskab imellem begge Landes Nationer, maae fornemmelig tilskrives den Modsættelses Aand, hvilken uagtet den for nærværende Tid holdes i Tømme ved Lovens Magt, dog giver sig under mange Tilfælde alt for tydelig tilkiende: at en saadan Mand vedvarer frembringer de skadeligste Følger, og ikke skadeligere for nogen, end for de forførte Redskaber for denne saa fordærvelige Ophidsning, hvorfor de Retskafnes og Veltænkendes forenede og kraftfulde Anstrængelser udkræves aldeles for at understøtte Regieringen i at giøre en Ende paa et System af Ophidsning og Voldsomhed, som naa det vedbliver at forstyrre det borgerlige Selskabs Fred og dersom det lykkes, maae tilberede en Undergang for de forenede Kongerigers Kraft og Sikkerhed.